Document ID: 32006R0221

Title and Content:
ΚΑΝΟΝΙΣΜΌΣ (ΕΚ) αριθ. 221/2006 ΤΗΣ ΕΠΙΤΡΟΠΉΣ της 8ης Φεβρουαρίου 2006 για καθορισμό συντελεστή μείωσης προς εφαρμογή στο πλαίσιο της επιμέρους δασμολογικής ποσόστωσης III μαλακού σίτου ποιότητας άλλης πλην της υψηλής, σύμφωνα με τον κανονισμό (ΕΚ) αριθ. 2375/2002, κατ’ εφαρμογή του κανονισμού (ΕΚ) αριθ. 169/2006 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς στον τομέα των σιτηρών (1), τον κανονισμό (ΕΚ) αριθ. 2375/2002 της Επιτροπής, της 27ης Δεκεμβρίου 2002, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου (2), και ιδίως το άρθρο 5 παράγραφος 3, Εκτιμώντας τα ακόλουθα: (1) Ο κανονισμός (ΕΚ) αριθ. 2375/2002 άνοιξε ετήσια δασμολογική ποσόστωση 2 981 600 τόνων για μαλακό σίτο άλλης ποιότητας πλην της υψηλής ποιότητας. Η ποσόστωση αυτή υποδιαιρέθηκε σε τρεις επιμέρους ποσοστώσεις. (2) Στο άρθρο 1 του κανονισμού (ΕΚ) αριθ. 169/2006 της Επιτροπής, της 31ης Ιανουαρίου 2006, για παρέκκλιση από τον κανονισμό (ΕΚ) αριθ. 2375/2002 σε ό,τι αφορά την έκδοση πιστοποιητικών εισαγωγής στο πλαίσιο της μερίδας αριθ. 1 της επιμέρους δασμολογικής ποσόστωσης III μαλακού σίτου ποιότητας άλλης πλην της υψηλής (3), καθορίζεται σε 464 879,874 τόνους η διαθέσιμη ποσότητα της επιμέρους ποσόστωσης III, για τη χρονική περίοδο από 1ης Ιανουαρίου έως 31 Μαρτίου 2006. (3) Οι ποσότητες που ζητήθηκαν στις 6 Φεβρουαρίου 2006, σύμφωνα με το άρθρο 5 παράγραφος 1 του κανονισμού (ΕΚ) αριθ. 2375/2002, υπερβαίνουν τις διαθέσιμες ποσότητες. Πρέπει λοιπόν να προσδιοριστεί σε ποιο βαθμό μπορούν να εκδοθούν πιστοποιητικά, με καθορισμό του συντελεστή μείωσης που θα εφαρμοστεί στις ζητηθείσες ποσότητες, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κάθε αίτηση έκδοσης πιστοποιητικού εισαγωγής για την επιμέρους ποσόστωση III μαλακού σίτου ποιότητας άλλης πλην της υψηλής, η οποία κατατέθηκε και διαβιβάστηκε στην Επιτροπή στις 6 Φεβρουαρίου 2006 σύμφωνα με το άρθρο 5 παράγραφοι 1 και 2 του κανονισμού (ΕΚ) αριθ. 2375/2002, ικανοποιείται μέχρι ποσοστού 80,56049 % των ποσοτήτων που ζητήθηκαν. Άρθρο 2 Ο παρών κανονισμός αρχίζει να ισχύει στις 9 Φεβρουαρίου 2006. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Φεβρουαρίου 2006.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
3489
5360
614
3156

EuroVoc IDs (Expanded): 2519
3489
5360
614
3156

Dataset Source: meu

Split: train